Tensiuni proaspete în Asia: nave din China au intrat din nou în apele teritoriale ale Japoniei.
Două nave ale gărzii de coastă din China au navigat în apele teritoriale ale Japoniei. Navele chineze au rămas în apele Japoniei de marți până joi, cea mai lungă incursiune de acest tip din ultimul deceniu. Una dintre navele chinezeşti s-a apropiat la 3 kilometri de Insulele Senkaku, un teritoriu disputat.
Două nave ale gărzii de coastă din China au navigat în apele teritoriale ale Japoniei, în apropierea unui lanţ de insule disputate de cele două ţări, au declarat vineri autorităţile japoneze. Este cea mai lungă incursiune de acest tip din ultimul deceniu, au spus japonezii.Paza de coastă japoneză a anunţat vineri că navele au intrat în apele japoneze din Marea Chinei de Est în primele ore ale zilei de marţi şi au rămas pentru a supraveghea o navă de pescuit japoneză care opera în zonă, înainte de a ieşi joi seara.La un moment dat, una dintre navele chinezeşti s-a apropiat la 3 kilometri de Insulele Senkaku, controlate de Japonia şi cunoscute în China sub numele de Insulele Diaoyu, mult sub limita de 19,3 kilometri care defineşte apele teritoriale ale unei ţări. Paza de coastă japoneză şi-a trimis propriile nave de patrulare în zonă şi a cerut navelor chineze să părăsească imediat apele teritoriale ale Japoniei.Totuşi, astfel de incursiuni nu sunt neobişnuite în zona disputată. Atât Tokyo, cât şi Beijingul revendică insulele nelocuite ca fiind ale lor, dar Japonia le administrează din 1972. Taiwanul, pe care Beijingul îl consideră o provincie chineză, revendică, de asemenea, proprietatea asupra insulelor.Tensiunile asupra lanţului stâncos, aflat la 1.900 de kilometri sud-vest de Tokyo, au mocnit de generaţii, revendicările asupra lor datând de sute de ani. Oficialii chinezi au susţinut în repetate rânduri că este dreptul inerent al Chinei de a patrula în apele din jurul insulelor.Ministerul Afacerilor Externe şi Ministerul Apărării Naţionale din China nu au oferit comentarii privind declaraţia de vineri a pazei de coastă japoneze.